Γουλιέλμος Ερρίκος του Γκλόστερ και του Εδιμβούργου

Ο Γουλιέλμος Ερρίκος, Δούκας του Γκλόστερ και του Εδιμβούργου (William Henry, Duke of Gloucester and Edinburgh, 1743 - 1805), από τον Οίκο του Αννόβερου ήταν ο τρίτος γιος του Φρειδερίκου, Πρίγκιπα της Ουαλίας, και της Αυγούστας της Σαξονίας-Γκότα, καθώς και αδελφός του Γεωργίου Γ΄ του Ηνωμένου Βασιλείου.http://www.britishmuseum.org/research/collection_online/collection_object_details.aspx?objectId=1525951&partId=1&people=126261&peoA=126261-2-60&page=1 http://www.regencyhistory.net/2013/11/prince-william-henry-1st-duke-of.html

Βιογραφία
Γεννήθηκε στις 25 Νοεμβρίου 1743 στο Μέγαρο Λέστερ του Ουέστμινστερ και βαπτίσθηκε ένδεκα ημέρες αργότερα. Ανάδοχοί του ήταν ο Γουλιέλμος της Οράγγης, ο Γουλιέλμος, Δούκας του Κάμπερλαντ, και η Αμέλια της Μεγάλης Βρετανίας. Ως εγγονός του μονάρχη, πήρε με τη γέννησή του τον τίτλο Αυτού Βασιλική Υψηλότητα Πρίγκιπας Γουλιέλμος, ενώ κατείχε τότε την τέταρτη θέση στη σειρά διαδοχής για το βρετανικό θρόνο.

Ο Γουλιέλμος όταν έφθασε σε κατάλληλη ηλικία εντάχθηκε στο βρετανικό στρατό. Στις 25 Οκτωβρίου 1760 ανέβηκε στο θρόνο ο αδελφός του, Γεώργιος Γ΄, καθώς ο πατέρας του είχε πεθάνει το 1751. Ο Γεώργιος ονόμασε τον Γουλιέλμο το 1762 Ιππότη του Τάγματος της Περικνημίδας και στις 19 Νοεμβρίου 1764 Δούκα του Γκλώστερ και του Εδιμβούργου και Δούκα της Κορνουάλλης.

Ο Γουλιέλμος νυμφεύτηκε κρυφά το 1766 την Μαρία Ουόλπολ, νόθη κόρη του Ρόμπερτ Ουόλπολ. Μαζί απέκτησαν τρία παιδιά:
την Σοφία (1773-1844)
την Καρολίνα (1774-1775)
και τον Γουλιέλμο Φρειδερίκο (1776-1834)

Απέκτησε, επίσης, μαζί με την Αλμέρια Κάρπεντερ μια νόθη κόρη, την Λουίζα Μαρία (1782-1835). Ο Γουλιέλμος υπήρξε ο δέκατος τρίτος πρύτανης του Κολεγίου Τρίνιτυ στο Δουβλίνο, από το 1771 μέχρι το θάνατό του. Απεβίωσε σε ηλικία 61 ετών στις 25 Αυγούστου 1805 στο Μέγαρο Γκλώστερ.The Peerage of the United Kingdom of Great Britain & Ireland. John Debrett. 

Παραπομπές

Κατηγορία:Οίκος του Αννόβερου
Κατηγορία:Δούκες του Γκλόστερ και του Εδιμβούργου